En 1713 e timezas dun aotrou de Loys, hag e teuas da vout baronez de Warens (pe skrivet Vuarrens), diwar anv un domani dhe fried, e-kichen Vevey. Er memes bloaz e lakeas terriñ hech eured. Protestantez deuet eus Suis da Annecy, e Savoia, hag aet achano da chom da Charmettes, nepell diouzh Chambéry (e Savoia ivez), neo ket ur vaouez ordinal e oa an itron. E 1726 e tilezas ar brotestantiezh hag e techas gant archant ul labouradeg loereier seiz ha gloan he devoa savet hag a oa o vont da fall, e teuas da vout katoligez, a douas dilezel e feiz kent dirak eskob Annecy, hag a resevas ur bañsion digant an Iliz evit skignañ he relijion nevez en-dro da Jeneva, a oa kêr-benn ar brotestantiezh, hag ur bañsion all digant roue Sardigna.